Title: Setena tasca : Els minuts Lumière i la càmera subjectiva
Course: Fem un curtmetratge

Minuts Lumière : Fixem-nos-hi

Observem la quotidianeïtat a travès de l’objectiu.

Els objectius d’aquesta pràctica són conèixer:

Les condicions per filmar un Minut Lumière.

Els principals elements que són necessaris per a la creació d’un pla.

Condicions:

La càmera ha d’estar fixa.

Només es pot fer una presa.

Durant la filmació no es pot modificar cap paràmetre (enquadrament, enfocament, diafragma, balanç de blancs...).

Han de passar coses.

Quan tingueu format el grup cal que us adjudiqueu les altres tasques a cadascun de l’equip de rodatge (claqueta, cronòmetre i so).

Creació d'un pla

El/s director/s heu d’anotar els principals elements per la creació d’un pla que són:

- La tria del lloc.
- La tria de la distància i de l’angle amb què voleu filmar.
- L’enquadrament.
- La tria del moment en què voleu començar a filmar.
- L’atzar, l’imprevist, allò que pot succeir durant el rodatge.

Pràctica del primer dia:

És molt important el treball previ de preparació. S’han de tenir uns dies per fer la tria del seu minut. Heu d’escriure què voleu filmar, el lloc, el moment exacte de començar la presa, les tasques dels companys de rodatge... feu una reflexió i també una molt bona observació del pla que voleu filmar. S’ha d’anar a veure el lloc per prendre les decisions correctes o les que a vosaltres us semblen més adients per al vostre minut.

- Observeu i exploreu amb atenció la imatge escollida.
- Trieu l’enquadrament que voleu fer.
- Experimenteu amb els diferents objectius i formats.
- Expliqueu la història que s’ha creat amb el vostre enquadrament.

Pràctica del segon dia:

Indicacions de rodatge

Tingueu present que abans de rodar un pla tots els components de l’equip de rodatge heu de conèixer quines són les indicacions que s’han de seguir. Cada membre de l’equip té una funció i abans de començar el rodatge han de dir unes consignes que són:

SILENCI - Director.

CÀMERA - Ajudant de direcció i després d’haver comprovat que s’ha fet silenci i d’haver mirat al director per confirmar que es comença. Pot donar aquesta ordre el propi director.

GRAVANT - Càmera.

CANTA EL PLA - Claquista (exemple: primer pla o el títol del minut).

ACCIÓ - Director (el responsable del cronòmetre comença a comptar el temps).

TALLEU - Director (quan ha passat un minut, el responsable del cronòmetre fa un senyal al director).

Es valoraran:

Claredat i idoneïtat del missatge 25%

Participació dels components del grup 25%

Originalitat i creativitat 25%

Realització/Aspectes tecnics de la producció 15%

Opinió de l'audiència 10%

Recordeu que heu de posar la tasca sota llicència de creative commons