Title: Cinquena tasca: Història tècnica de la imatge en moviment /Stop Motion
Course: Fem un curtmetratge

Es tracta d'elaborar un documental.

Amb la intenció de treballar la competència d'Aprendre a Aprendre, se us demana un PPT sobre la Història tècnica de la imatge en moviment que serveixi d'eina pedagògica, és a dir, que expliqui clarament com una lliçó quines són les etapes del fenomen. Només se us dóna bibliografia. Heu de saber triar la informació més important vosaltres sols i, sobretot, repartir-vos les tasques. És la primera vegada que cadascú ha de tenir un càrrec. Escolliu un responsable de so , un responsable d'edició d'imatge i un guionista. Tots treballeu a les ordres de qui faci de director. El propòsit és que respecteu la feina de cada especialista i , al final, la sapigueu ensamblar.
 El mínim és de deu diapositives. Es valora, com sempre, el treball col.laboratiu i  l'ús de les TIC. Es proposa el ppt, però el format, com sempre, és lliure. Cal que el resultat sigui narrat amb veu en off. No s'admeten textos.
Cal que hi apareguin  els següents punts:

. La curiositat pel moviment: Les pintures de les coves d'Altamira, la columna de Trajà, les escenes de la vida de Crist del Giotto a Pàdua, la terribilità de Miquel Àngel... (no cal que hi surtin tots).
. Les auques
. Les ombres xineses
. La llanterna màgica
. El zoòtrop i el praxinoscopi
. La fotografia
. La teoria de la persistència retiniana
. El kinetoscope
. Els germans Lumière i el cinematògraf
. El cinema sonor
. L'arribada del color
. Els grans formats
. Impacte de la televisió i el video
. Impacte  de l'ordinador

De vegades, per fer un bon documental no calen les paraules . Aquí en teniu un exemple  http://vimeo.com/20759580
Molt important: Al final de la vostra producció hi han d'aparèixer els títols de crèdit, el who is who del documental. Fixeu-vos en el video. Els títols de crèdit també poden ser un art:

http://www.artofthetitle.com/

Aquells que siguin creatius i vulguin treballar amb el pas de la imatge estàtica a la dinàmica, se us proposa com alternativa  elaborar un stop motion.

El tema és un doodle del PREC.